
Súd: Okresný súd Spišská Nová Ves

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 18P/102/2025 7625202467 05. 09. 2025 JUDr. Jana Macalová ECLI:SK:OSSN:2025:7625202467.1
ROZSUDOK V MENE SLOVENSKEJ REPUBLIKY Okresný súd Spišská Nová Ves, sudkyňa JUDr. Jana Macalová, v právnej veci navrhovateľky: A. B., nar. XX.XX.XXXX, trvale bytom C. D. XXXX/X, B., proti manželovi, ktorý návrh na rozvod manželstva nepodal: E. B., nar. XX.XX.XXXX, trvale bytom F. D. XXXX/X, B., v konaní o návrhu na rozvod manželstva a úpravu výkonu rodičovských práv a povinností na čas po rozvode k maloletému dieťaťu: B. B., nar. XX.XX.XXXX, bytom ako matka, v konaní zastúpený kolíznym opatrovníkom Úradom práce, sociálnych vecí a rodiny Spišská Nová Ves takto rozhodol: I. Manželstvo účastníkov konania A. B., E. G., nar. X.XX.XXXX a E. B., nar. X.X.XXXX, uzavreté dňa XX.X.XXXX, zapísané v knihe manželstiev Matričného úradu Krompachy, vo zväzku XX, ročník XXXX, na strane XXX, pod por. č. XX r o z v á d z a. II. S c h v a ľ u j e dohodu rodičov v tomto znení: Na čas po rozvode sa z v e r u j e maloletý B. B., nar. X.X.XXXX do osobnej starostlivosti matky. Obaja rodičia budú maloletého zastupovať a spravovať jeho majetok. Otec sa z a v ä z u j e prispievať na výživu maloletého B. sumou vo výške 250 eur mesačne vždy do 15teho dňa v mesiaci vopred k rukám matky, počnúc dňom právoplatnosti rozsudku vo výroku o rozvode manželstva opakovane do budúcna. Styk otca s maloletým B. sa n e u p r a v u j e. III. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku).
Manžel, ktorý prijal priezvisko druhého manžela môže do troch mesiacov od právoplatnosti výroku rozsudku o rozvode prehlásiť pred orgánom povereným viesť matriku, že opäť prijíma svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

